લાંબી રાહ જોયા પછી હવે છેવટે જિયો ફોન યુઝર્સ પોતાના મોબાઈલમાં લોકપ્રિય મેસેજિંગ એપ વ્હોટ્સ એપ ચલાવી શકશે. ફેસબુકે ખાસ જિયો યુઝર્સ માટે વ્હોટ્સ એપનું નવુ વર્ઝન તૈયાર કર્યુ છે જે 4G જિયો ફોનમાં ચાલશે. વ્હોટ્સ એપ જિયોના KaiOs ઓપરેટિંગ સિસ્ટમ પર કામ કરશે. હજુ સુધી જિયો ફોન યુઝર્સ મોબાઈલમાં વ્હોટ્સ એપનો ઉપયોગ નહોતા કરી શકતા પરંતુ હવે તે વ્હોટ્સ એપને જિયો ફોનમાં ડાઉનલોડ કરી શકે છે. જિયો ફોનના એપ સ્ટોરમાં વ્હોટ્સ એપનું આ નવુ વર્ઝન રિલીઝ કરી દેવામાં આવ્યુ છે.